wickkiey/tamil-wikipedia-chunked huggingface dataset:
# பீப்புப் பாடல்

### மாற்றுக்கருத்துகள்

அலுவன்முறையாக வெளியிடப்படாத இப்பாடலைக் கேட்டுவிட்டு, சிலம்பரசனையும் அனிருது இரவிச்சந்திரனையும் திட்டுவதற்கு உரிமையில்லை எனத் திரைப்படத் திறனாய்வாளரான பிரசாந்து கருத்துத் தெரிவித்துள்ளார். இப்பாடலில் நல்ல கருத்துகளும் கூறப்பட்டிருப்பதாகத் தி. இராசேந்தர் தெரிவித்துள்ளார். மேலும், சிலம்பரசனுக்கு ஆதரவு தெரிவிக்கும் வகையில் அவருடைய சுவடர்கள் நால்வர் தற்கொலை முயற்சியில் ஈடுபட்டனர்.  
2016 புத்தாண்டுக் கொண்டாட்டத்தின்போது, சென்னையிலுள்ள ஒரு விருந்து மண்டபத்தில் பீப்புப் பாடல் ஒலிக்கவிடப்பட, அதற்கு இளைஞர்கள் நடனமாடினர்.
# பீப்புப் பாடல்

## வழக்கு

சிலம்பரசன், அனிருது இரவிச்சந்திரன் ஆகிய இருவர் மீதும் கோவைக் காவல் துறையினரும் சென்னைக் காவல் துறையினரும் தனித்தனியாக வழக்குத் தொடர்ந்துள்ளனர். இப்பாடலைக் குமுக வலைத்தளங்களிலிருந்து அகற்றுமாறு சென்னை உயர் நீதிமன்றம் உத்தரவு பிறப்பித்துள்ளது. இப்பாடலில் பயன்படுத்தப்பட்டுள்ள கெட்ட சொற்கள் பீப்பு ஒலியால் மறைக்கப்பட்டுள்ளதால், பாடலை அகற்றவேண்டிய தேவை இல்லையென இயூட்டியூபு மறுத்துள்ளது.
# பொற்றாமரை வாழை

**பொற்றாமரை வாழை** (*Ensete lasiocarpum*), **சீனக் குள்ள வாழை** அல்லது **சீன மஞ்சள் வாழை** என்பது வாழை இனத் தாவரமாகும். இது வாழைக் குடும்பத்தைச் சேர்ந்ததும் வாழைகளுக்கு நெருங்கிய தொடர்புள்ள தாவரமாகும். இத்தாவரம் சீனாவின் யுன்னான் பகுதியைத் தாயகமாகக் கொண்டது. அங்கு இவை 2500&nbsp;மீ உயரமான மலைகளில் உயரமாக வளர்கின்றன.  
நீட்டிக் கொண்டிருக்கும் மஞ்சள் பூவினால் அறியப்படும் இது, அறுவடையின் இரண்டாம் ஆண்டில் பூவினைக் கொண்டிருக்கும். இப்பூக்கள் சில மாதங்களுக்கு இருக்கும். இது திறக்கப்பட சற்று முன்னர் தாமரையை ஒத்த தோற்றத்தைக் கொண்டிருக்கும். இதனால் இதற்கு தாமரையின் பெயர் வழங்கலாயிற்று. இது உண்ணத்தகு பழங்களைத் தருவதில்லை.
# தெலியாமுரா

**தெலியாமுரா**, இந்திய மாநிலமான திரிபுராவின் கோவாய் மாவட்டத்தில் உள்ளது. இது அகர்த்தலாவில் இருந்து 45 கி.மீ தொலைவிலும், கோவாயில் இருந்து 35 கி.மீ தொலைவிலும், ஆம்பாசாவில் இது 42 கி.மீ தொலைவிலும் அமைந்துள்ளது.
# தெலியாமுரா

## அரசியல்

இது தெலியமுரா சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது.
# தெலியாமுரா

## போக்குவரத்து

- தொடருந்து:
இங்கு தொடருந்து நிலையம் உள்ளது.  
- சாலைவழி:
தேசிய நெடுஞ்சாலையின் வழியாக அசாம் மாநிலத்தை அடைந்து அங்கிருந்து இந்தியாவின் மற்ற இடங்களை சாலைவழியாக சென்றடையலாம். கோவாய்க்கும், அமர்பூருக்கும் சாலை வழியாக சென்றடையலாம்.
# காந்தள் (பேரினம்)

**காந்தள்** (தாவர வகைப்பாடு : *Gloriosa*) என்பது ஒரு கோல்ச்சிசாசியியே (*Colchicaceae*) எனும் தாவர குடும்பத்தைச் சார்ந்த, 12 இனங்களையுடைய பேரினம் ஆகும். இவை வெப்ப மண்டல தென் ஆப்பிரிக்கா முதல் ஆசியா வரையிலும், இயற்கையாக ஆத்திரேலியாவிலும், பசிபிக்கில் பரவலாக பயிரிடப்பட்டும் காணப்படுகிறது. இது ஒற்றை விதையிலைத் தாவர வகையினைத் சேர்ந்ததாகும்.
# தர்மநகர்

**தர்மநகர்**, இந்திய மாநிலமான திரிபுராவின் வடக்கு திரிப்புரா மாவட்டத்தில் அமைந்துள்ளது. இந்த நகரம் சராசரியாக எட்டு சதுர கி.மீ பரப்பளவில் அமைந்துள்ளது.
# தர்மநகர்

## போக்குவரத்து

இங்கிருந்து குவகாத்திக்கும், அகர்த்தலாவுக்கும் தொடருந்துகள் இயக்கப்படுகின்றன.  
இங்கிருந்து சில்லாங், குவகாத்தி ஆகிய இடங்களுக்கு பேருந்துகள் இயக்கப்படுகின்றன.
# தர்மநகர்

## அருகிலுள்ள நகரங்கள்

- உனகோடி
- கைலாஷாகர்
- குமார்கட்
- அகர்தலா
- கோவாய்
- உதயப்பூர்
- கமல்பூர்
- ஆம்பாசா
- சில்சார்
- கரீம்கஞ்சு
- கொல்கத்தா
- சில்லாங்
# தர்மநகர்

## அரசியல்

இந்த நகரம் கிழக்கு திரிபுரா மக்களவைத் தொகுதிக்கும், தர்மநகர் சட்டமன்றத் தொகுதிக்கும் உட்பட்டது.
# கோமதி மாவட்டம்

**கோமதி மாவட்டம்**, வடகிழக்கு இந்திய மாநிலமான திரிபுராவின் 8 மாவட்டங்களில் ஒன்றாகும். இம்மாவட்டம் தெற்கு திரிப்புரா மாவட்டத்திலிருந்து பிரித்தெடுக்கப்பட்டு, 2012-இல் புதிதாக உருவாக்கப்பட்டது.
# கோமதி மாவட்டம்

## மாவட்ட நிர்வாகம்

இம்மாவட்டம் உதய்ப்பூர், அமர்பூர், கர்பூர்க் என 3 வருவாய் வட்டங்களையும், 8 ஊராட்சி ஒன்றியங்களையும், 75 கிராம ஊராட்சிகளையும், 173 கிராமங்களையும் உள்ளடக்கியது.
# கோமதி மாவட்டம்

## அரசியல்

1522.8 சதுர கிலோ மீட்டர் பரப்பளவு கொண்ட இந்த மாவட்டம் கிழக்கு திரிபுரா மக்களவைத் தொகுதிக்கு உட்பட்டது.
# யுரேனியம்(III) குளோரைடு

**யுரேனியம்(III) குளோரைடு** *(Uranium(III) chloride)* என்பது UCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். யுரேனியம் மற்றும் குளோரின் சேர்ந்து இச்சேர்மம் உருவாகிறது. பயன்படுத்தப்பட்ட அணுக்கரு எரிபொருளை மறுசுழற்சி மூலமாக மீண்டும் உபயோகப்படுத்த தயாரிக்கும் செயல்முறையில் யுரேனியம்(III) குளோரைடு பெரும்பாலும் பயன்படுகிறது. யுரேனியம்(IV) குளோரைடில் இருந்து பல்வேறு முறைகளில் யுரேனியம்(III) குளோரைடைத் தயாரிக்க முடியும். எனினும் யுரேனியம்(IV) குளோரைடைவிட, யுரேனியம்(III) குளோரைடு நிலைப்புத்தன்மை குறைந்தது ஆகும்.
# யுரேனியம்(III) குளோரைடு

## தயாரிப்பு

யுரேனியம் (III) குளோரைடைத் தொகுப்பு முறையில் தயாரிக்க இரண்டு வழிகள் உள்ளன. பின்வரும் செயல்முறைகள் யுரேனியம் (III) குளோரைடு உற்பத்தி செய்வது குறித்து விவரிக்கின்றன.  
1.யுரேனியம் நாற்குளோரைடுடன் தனிம யுரேனியத்தைச் NaCl-KCl கலவையுடன் சேர்த்து, 670–710 ° செ வெப்பநிலைக்கு சூடுபடுத்தினால் யுரேனியம்(III) குளோரைடு உருவாகிறது.  
:3UCl<sub>4</sub> + U → 4UCl<sub>3</sub>  
(2) யுரேனியம் நாற்குளோரைடை ஐதரசன் வாயுவுடன் சேர்த்து சூடாக்கியும் யுரேனியம்(III) குளோரைடு தயாரிக்கலாம்.  
:2UCl<sub>4</sub> + H<sub>2</sub> → 2UCl<sub>3</sub> + 2HCl
# யுரேனியம்(III) குளோரைடு

## பண்புகள்

திடநிலை யுரேனியம் (III) குளோரைடு, ஒவ்வொரு யுரேனியம் அணுவும், ஒரு மூவுச்சி முக்கோணப் பட்டகக் கட்டமைப்பில் உள்ளது போல தோராயமாக அதே தூரத்தில் ஒன்பது குளோரின் அணுக்களை அருகாமை அண்டை அனுக்களாகப் பெற்றுள்ளன.  
அறை வெப்பநிலையில் யுரேனியம்(III) குளோரைடு பச்சைநிற படிகத் திண்மமாகக் காணப்படுகிறது. 837° செல்சியசு வெப்பநிலையை உருகுநிலையாகவும் 1657° செல்சியசு வெப்பநிலையை கொதி நிலையாகவும் பெற்றுள்ள யுரேனியம்(III) குளோரைடு 5500 கி.கி/மீ3 அல்லது 5500 கி/செ.மீ3 அடர்த்தியுடனும் காணப்படுகிறது.  
எடை அடிப்படையில் யுரேனியம்(III) குளோரைடின் பகுதிப்பொருட்களின் எடை சதவீதம்:  
குளோரின்: 30.84%  
யுரேனியம்: 69.16%  
இச்சேர்மத்தின் முறையான ஆக்சிசனேற்ற நிலைகள்:  
குளோரின் : −1  
யுரேனியம்: +3  
அதிகமான நீருறிஞ்சும் திறன் கொண்ட யுரேனியம்(III) குளோரைடு நன்றாக தண்ணீரில் கரைகிறது. மற்றும் ஐதரோகுளோரிக் அமிலத்தில் நிலைப்புத் தன்மையுடன் காணப்படுகிறது.
# யுரேனியம்(III) குளோரைடு

## பயன்கள்

### வினைச் செயலிகள்

நான்கைதரோ பியுரான் மற்றும் சோடியம் மெத்தில்சைக்ளோ பெண்டாடையீன் ஆகியனவற்றுடன் சேர்த்து யுரேனியம் மெட்டலோசீன் அணைவுச் சேற்மங்கள் தயாரிக்கப் பயன்படுகிறது.
# யுரேனியம்(III) குளோரைடு

## பயன்கள்

### வினையூக்கிகள்

இலித்தியம் அலுமினியம் ஐதரைடு மற்றும் ஒலிஃபீன்கள் இடையிலான வினையின் போது யுரேனியம்(III) குளோரைடு வினையூக்கியாகப் பயன்பட்டு ஆல்க்கைல் அலுமினேட்டுச் சேர்மங்கள் தயாரிக்கப் பயன்படுகிறது.
# யுரேனியம்(III) குளோரைடு

## பயன்கள்

### உருகிய வடிவம்

வெப்ப வேதியிய செயல்முறைகளில் யுரேனியம் (III) குளோரைடு, அணுசக்தி எரிபொருள்களின் மறுசீராக்கல் செயல்முறைக்கு முக்கியமா வேதிப்பொருளாக உதவுகிறது. மின்தூய்மையாக்கல் செயல்முறைகளில் UCl3 வடிவத்தில் உள்ள யுரேனியம், எரிக்கப்பட்ட அணுக்கரு எரிபொருளை மறுசுழற்சிக்கு தயாரிக்கும் வடிவமாகக் கருதப்படுகிறது.
# யுரேனியம்(III) குளோரைடு

## பயன்கள்

### நீரேற்றுகள்

யுரேனியம்(III) குளோரைடு மூன்று வகையான நீரேற்று வடிவங்களில் காணப்படுகிறது.  
1. UCl<sub>3</sub><sup>.</sup>2H<sub>2</sub>O<sup>.</sup>2CH<sub>3</sub>CN
1. UCl<sub>3</sub><sup>.</sup>6H<sub>2</sub>O
1. UCl<sub>3</sub><sup>.</sup>7H<sub>2</sub>O  
மெத்தில் சயனைடில் உள்ள யுரேனியம்(IV) குளோரைடுடன் தேவையான அள் அவுக்குத் தண்ணீர் மற்றும் புரொப்பியானிக் அமிலம் சேர்த்து ஒவ்வொரு நீரேற்றையும் தயாரித்துக் கொள்ள முடியும்.
# யுரேனியம்(III) குளோரைடு

## பாதுகாப்பு

UCl3 இன் நீண்ட கால நச்சு விளைவுகள் குறித்த தரவுகள் இல்லையென்றாலும் அதிகமான அளவு பயன்படுத்துவதை இயன்ற அளவுக்கு தவிர்க்க வேண்டும்.  
மற்ற கரையும் யுரேனியம் சேர்மங்களைப் போலவே UCl<sub>3</sub> சேர்மமும் இரத்தத்தால் ஈர்க்கப்பட்டு சிறுநீரகம் நச்சடைவதற்கு வழிகோலுகிறது.
# அலகாபாத் கோட்டை

**அலகாபாத் கோட்டை** *(ஆங்கிலம்; Allahabad Fort இந்தி: इलाहाबाद क़िला, உருது: الہ آباد قلعہ* ) என்பது இந்தியாவின் உத்தரப்பிரதேச மாநிலத்திலுள்ள அலகாபாத் நகரில் கட்டப்பட்டுள்ள ஒரு கோட்டையகும். 1583 ஆம் ஆண்டு மொகலாயப் பேரரசர் அக்பரால் இக்கோட்டை கட்டப்பட்டுள்ளது. யமுனா நதி கங்கையுடன் கலக்கும் சங்கமத்திற்கு அருகில் யமுனா ஆற்றின் கரையில் இக்கோட்டை அமைந்துள்ளது. முக்கியத்துவம் வாய்ந்த தேசிய நினைவுச்சின்னமாக இக்கோட்டையை இந்திய தொல்லியல் ஆய்வகம் அங்கீகரித்துள்ளது.  
மொகலாயப் பேரரசர் அக்பர் 1580 களில் அலகாபாத் கோட்டையை கட்டினார் என்பதை அபுல் ஃபசல் தன்னுடைய அக்பர்நாமா என்ற நூலில் இவ்வாறு குறிப்பிடுகிறார்.:  
அக்பர் இக்கோட்டைக்கு இலகாபாசு (கடவுளால் ஆசிர்வதிக்கப்பட்டது) என்று பெயரிட்டார். இது பின்னர் அலகாபாத என்றானது  
அக்பருடைய கோட்டையானது பிரபலமான அட்சயவத் மரத்தை (அழிவில்லாத ஆலமரம்) உள்ளாடக்கி கட்டப்பட்டது. இம்மரம் கோட்டையின் தெற்கு சுவரருகில் மரங்களுடன் மரமாக இருக்கிறது. கோட்டைக்கு வெளியில் இருந்துதான் இதைக் காணமுடியும். பொதுமக்கள் கோட்டைக்குள் வந்து இதைப்பார்க்க அனுமதிக்கப்படுவதில்லை. இப்புனித மரத்தில் தற்கொலை செய்து கொண்டால் முக்தி அடையலாம் என்று மக்கள் நம்பினர். மக்களை காப்பாற்றுவதற்காகவும் ஒருவேளை அக்பர் இவ்வாறு மரத்தை உள்ளடக்கி கோட்டையைக் கட்டியிருக்கலாம் என்றும் கருதப்படுகிறது.  
அக்பர் அவருடைய முற்பிறவியில் முகுந்த பிரமச்சாரி என்ற ஓர் இந்துவாக இருந்தார் என்று உள்நாட்டு நாட்டுப்புறக் கதையில் கூறப்படுகிறது. முற்பிறவியில் அவர் ஒரு முறை பால் அருந்திய பொழுது தெரியாமல் புனித விலங்கான பசுவின் முடியையும் சேர்ந்து அருந்தியதற்காக தன்னுயிரை மாய்த்துக் கொண்டராம். அதற்காகத்தான் இப்பிறவியில் ஓர் இந்து அல்லாத மிலேச்சனாக ( இந்துமதம் சாராதவன்) படைக்கப்பட்டார் என்றும் அதற்குப் பரிகாரமாகவே அக்பர் இக்கோட்டையைக் கட்டினார் என்று அப்புராணக்கதையில் சொல்லப்பட்டு வருகிறது.  
தற்சமயம் இக்கோட்டை இராணுவம் பயன்படுத்தி வருகிறது. மிகச்சிறிய பகுதி மட்டுமே பார்வையாளர்களுக்காக அனுமதிக்கப்படுகிறது. வெளிப்புற சுவர் நீர் மட்டத்தை விட உயரமாக இருக்குமாறு கட்டப்பட்டுள்ளது. கோட்டைக்குள் செனானா எனப்படும் மரியம் உசு சமானி அரசியின் அந்தப்புறம், கி.பி மூன்றாம் நூற்றாண்டைச் சார்ந்த அசோகரின் தூண் போன்றவை இடம்பெற்றுள்ளன. சரசுவதி ஆறு புனித நதிகளுடன் கலக்குமிடம் மற்றும் பாடல்புரி கோயில் முதலியனவும் கோட்டைக்குள் இருப்பதாக கூறப்படுகிறது.  
அலகாபாத் தொடர் வண்டி நிலையத்தில் இருந்து கோட்டைக்குள் ஒரு தொடர் வண்டிப் பாதை வருகிறது. இப்பாதை போர் காலங்களில் பயன்படுத்திக் கொள்வதற்காக கிழக்கிந்திய நிறுவனம் அமைத்தது ஆகும்.
# குருந்து

**குருந்து** (தாவர வகைப்பாடு : *Atlantia monophylla Linn*) இது **குருந்தம்**, **காட்டு கொளுஞ்சி**, **காட்டு எலுமிச்சை** என்றும் **காட்டு நாரங்கம்** என்றும் குறிப்பிடப்படுகிறது.) என்பது ஒருவகை மரமாகும். இதில் சிறு குருந்து பெருங்குருந்து என்னும் வகைகள் தமிழகக் காடுகளில் காணப்படுகின்றன. இது ஒரு பூக்கும் தாவர இனமாகும். கொத்தான வெண்ணிற மலர்களையும் உருண்டையான காய்களுள்ள, தண்டில் முள்ளுள்ள எலுமிச்சையைப் போன்ற இன மரமாகும். இதன் இலை, பழம் ஆகியவை மருத்துவப் பயனுடையவை. இம்மரம் திருப்பெருந்துறை என்னும் ஆவுடையார் கோயிலில் தலமரமாக உள்ளது.  
இதனைக் 'குருந்த மலார் (வலார்)' என்றும் கூறுவர். இதன் வலார்களை வெட்டிவந்து வரிசையாக அடுக்கிப் படல் அல்லது தட்டி கட்டிக்கொள்வர். இது குறிஞ்சி போன்றதொரு புதர்ச்செடி.  
இதன் இலைகள் பச்சையும் வெளிறிய வெள்ளையும் கலந்தது போல் காணப்படுகிறது. இந்த தாவரம் பஞ்ச கால தாவரத்தைச்சேர்ந்தது ஆகும். இதன் கனி உணவாகப் பயன்படுகிறது. இது ஒரு பூக்கும் தாவர வகையைச் சேர்ந்ததாகும்.  
ஆற்றோரங்களில் இது மரமாக வளரும். தெய்வக் கண்ணனின் சேலை விளையாட்டு இந்தக் குருந்தமரத்தில்தான் நிகழ்ந்தது.
# யகாங்கிரி மகால்

யில் உள்ள யகாங்கிரி மகால்]]  
**யகாங்கிரி மகால்** (*Jahangiri Mahal*; , ) என்பது இந்தியாவின் ஆக்ரா கோட்டைக்குள் இருக்கும் மிகவும் கவனிக்கத்தக்க ஒரு கட்டிடமாகும். அரசகுலப் பெண்களின் இருப்பிடமான செனான் எனப்படும் இம்மகால் ஒரு முதன்மை அந்தப்புரமாக விளங்கியது. இங்கு அக்பரின் இரசபுத்திர மனைவிகள் குடியிருந்தனர். இம்மகால் இந்து மதம் மற்றும் மத்திய ஆசியக் கட்டடக்கலையின் ஒரு கலவையாகும்.
# யகாங்கிரி மகால்

## வரலாறு

யகாங்கிரி மகால் அரண்மனை பேரரசர் அக்பரால் கட்டப்பட்டது ஆகும். அக்பரின் ஆட்சிக்காலம் பற்றி அறிய உதவும் பழமையான கட்டிடங்களில் இதுவும் ஒன்றாகும். யகாங்கிரி மகால் போன்ற ஒரு சிறந்த அரண்மனை தனது தந்தை அக்பரால் எழுப்பப்பட்டது என்றாலும் அவர் அதன் கட்டுமானம் குறித்து எந்தவிதமான உரிமையும் கோரவில்லை என்று தன்னுடைய நினைவுகளில் யகாங்கிர் தெளிவாக குறிப்பிட்டுள்ளார். Mughal empress Nur Jahan used this as her residence.
மகாராணி நூர்சகான் இந்த அரண்மனையில் வசித்தார்.  
இந்த அரண்மனையில் அவுசி யகாங்கிரி எனப்படும் ஒரு பெரிய கற்கிண்ணம் இருந்தது. இக்கற்கிண்ணம் ஒரேயொரு கல்லில் இருந்து குடைந்து செதுக்கப்பட்ட சிறப்பைப் பெற்றதாகும். மணக்கும் பன்னீர் நிரப்பப்பட்ட கொள்கலனாக இக்கற்கிண்ணம் பயன்படுத்தப்பட்டது.
# உண்ணிச்செடி

**உண்ணிச்செடி** அல்லது **உண்ணி முள்ளு** (*Lantana camara*, **உண்ணி பெரி** (தென்னாப்பிரிக்கா), என்பது வேர்பனா பூக்கும் தாரவக் குடுப்பத்தைச் சேர்ந்த தாவரமாகும். இது அமெரிக்க வெப்ப மண்டலத்தை தாயகமாகக் கொண்டது.  
உண்ணிச்செடி அழகுக்காக தோட்டங்களில் வளர்க்கப்படுகிறது. இது மத்திய, தென் அமெரிக்க தாயக் பகுதிகளிலிருந்து சுமார் 50 நாடுகளுக்கு கொண்டு செல்லப்பட்டுள்ளது. சென்ற இடங்களில் ஊடுறுவும் இனமாகவுள்ளது.
# எசுப்பானிய கன்னித் தீவுகள்

**எசுப்பானியக் கன்னித் தீவுகள்**, முன்பு **பாசேஜ் தீவுகள்** அல்லது தற்போது பரவலாக **புவர்ட்டோ ரிக்கோவின் கன்னித் தீவுகள்** புவேர்ட்டோ ரிக்கோ பொதுநலவாயத்தின் அங்கமாக உள்ள குலெப்ரா, வீக்கெசு தீவுகளையும் அடுத்துள்ள குறுந்தீவுகளையும் உள்ளடக்கியது; இவை புவர்ட்டோ ரிக்கோ தீவின் கிழக்கில் அமைந்துள்ளன.  
புவர்ட்டோ ரிக்கோவின் சுற்றுலாக் கையேடுகள் இவற்றை *எசுப்பானியக் கன்னித் தீவுகள்* என குறிப்பிடுகின்றன; ஆனால் பெரும்பாலான நிலப்படங்களும் நிலப்படத் தொகுப்புகளும் இவற்றை கன்னித் தீவுகள் தீவுக் கூட்டத்தில் ஏற்பதில்லை. *செல்வழித் தீவுகள்* (*Passage Islands*) எனப்பட்ட இத்தீவுகள் புவர்ட்டோ ரிக்கோவின் அங்கமாக அமெரிக்கப் பகுதியாக உள்ளன. இவை 1898இல் நடந்த எசுப்பானிய அமெரிக்கப் போருக்கு முன்னதாக எசுப்பானியாவின் அங்கமாக இருந்தன. இன்றும் இத்தீவுகளில் எசுப்பானியம் முதன்மை மொழியாக விளங்குகின்றது; ஆங்கிலமும் பொதுவான மொழியாக உள்ளது.  
இத்தீவுக் குழுமத்தின் முதன்மைத் தீவுகளாக குலெப்ராவும் வீக்கெசும் உள்ளன. சுற்றிலும் பல சிறு,குறுந்தீவுகள் அமைந்துள்ளன. புவர்ட்டோரிக்கோவின் கரைக்கு அருகில் உள்ள மற்ற தீவுகளாக ஐகாகோசு தீவு, கேயோ லோபோ, கேயோ டயப்லோ, பலோமினா தீவு, பலோமினிடோ தீவு, ராமோசு தீவு, பினிரிரோ தீவு ஆகியன உள்ளன. குலெப்ரா அருகில் கேயோ டெ லூயி பெனா தீவுள்ளது.
குலெப்ராவின் சிறிய தீவான, கேயோ நோர்ட் குலெப்ரா தேசிய வனவாழ்வு உய்வகமாக விளங்குகின்றது. வீகெசின் பெரும்பகுதி வீகெசு தேசிய வனவியல் உய்வகமாக அறிவிக்கப்பட்டுள்ளது. இது முன்னதாக அமெரிக்கக் கடற்படையின் மையமாக இருந்தது.
# இடம்புரி (தாவரம்)

**இடம்புரி** (தாவர வகைப்பாட்டியல்: *Helicteres Isora*) அல்லது *இந்திய திருகு மரம்* எனப்படுவது இந்தியத் துணைக்கண்டத்திலும் தென் சீனா, மலாய், ஜாவா, சவுதி அரேபியா மற்றும் இந்தியா போன்ற நாடுகளில் காணப்படும் தாவரம் ஆகும். இத்தாவரத்தில் உள்ள சிவப்பு நிறப்பூவின் மகரந்தத்தை தேன்சிட்டு விரும்பி உண்ணும்.
# மூலக்கடை சந்திப்பு

**மூலக்கடை சந்திப்பு** *(Moolakadai Junction)* என்பது இந்திய நாட்டின் சென்னையில் உள்ள ஒரு முக்கியமான சாலை சந்திப்பு ஆகும். பிரமாண்டமான வடக்குப் பெருவழி சாலை (தேசிய நெடுஞ்சாலை 5), மாதவரம் நெடுஞ்சாலை, தண்டையார்பேட்டை நெடுஞ்சாலை, காமராசர் சாலை போன்ற சாலைகள் சந்திக்கும் மூலக்கடையில் இச்சந்திப்பு அமைந்துள்ளது.  
வடசென்னையில் அதிகமான போக்குவரத்து நெரிசல் மிக்க சாலையாக இச்சந்திப்பு விளங்குகிறது. ஏனெனில் கனரக வாகனங்கள் (பெரும்பாலும் கொள்கலன் வாகனங்கள்) இவ்வழியாகத்தான் பயணம் செய்து சென்னை துறைமுகத்தை அடைய வேண்டியிருக்கிறது.
தென் சென்னையிலிருந்து மாதவரம், கொடுங்கையூர், மாதவரம் பால் பண்ணை, மாத்தூர் மணலி, வியாசர்பாடி, புழல், செங்குன்றம் மற்றும் காரணோடை பகுதிகளுக்கு வருபவர்களுக்கு மூலக்கடைதான் நுழைவு வாயிலாக இருக்கிறது.
# மூலக்கடை சந்திப்பு

## சாலையமைப்பு வரலாறு

சனவரி மாதம் 2011 ஆம் ஆண்டில் மேம்பாலம் கட்டும் பணி துவங்கியது.  
தேர்தல், நிலம் கையகப்படுத்தல் போன்ற செயல்பாடுகளால் சாலைப்பணி முன்னேற்றத்தில் தாமதம் ஏற்பட்டது. இதனால் ஏற்பட்ட போக்குவரத்து நெருக்கடி
மக்களிடம் கோபத்தை ஏற்படுத்தியது.  
மூன்று மாதத்திற்குள் இச்சாலையை பொதுப் பயன்பாட்டுப் போக்குவரத்திற்காக திறந்து விடவேண்டும் என 2015 ஆம் ஆண்டு மே மாதம் சென்னை உயர் நீதிமன்றம் தமிழக அரசுக்கு உத்தரவிட்டது.
# மூலக்கடை சந்திப்பு

## சாலை துவக்கம்

இதன் விளைவாக, 2015 ஆம் ஆண்டு நவம்பர் மாதம் 13 இல் மூலக்கடை மேம்பாலம் பொதுமக்கள் பயன்பாட்டுக்காகத் திறக்கப்பட்டது
# ஒதியன்

**ஓதியான்** அல்லது **ஒடியர்**, **ஒதிய மரம்** உதி, ஒடை, உலவை இதன் வேறு பெயர்கள் ஆகும். (அறிவியல் பெயர்:Lannea coromandelica),(ஆங்கில பெயர்: Indian ash tree) என்பது முந்திரி வகையைச் சார்ந்த மரம் ஆகும். *இந்திய சாம்பல் மரம்* என்றும் அழைக்கப்படுகிறது. இவை பொதுவாக இந்தியாவில் மழைக்காடுகளில் அதிகமாகக் காணப்படுகிறது. இதன் வறுத்த விதை மூலிகை மருந்தாகப் பயன்படுகிறது. இந்த மரம், பயன்பாடுகள் நிறைந்த ஒரு மரம் ஆகும். இவை தீக்குச்சித் தயாரிப்புக்குப் புகழ்பெற்றவை. இதன் கட்டைகள் மரப்பெட்டிகள், வண்டிச்சக்கரங்கள், ஏர்கள், உலக்கைகள், தூரிகை கட்டைகள், சிலேட் சட்டங்கள், கரிக்கோல்கள், பல் குத்திகள், விறகு, காகிதக்கூழ் போன்றவற்றில் பயன்படுத்தப்படுகின்றன. இம்மரத்தின் மரப்பட்டைகள் சாயமேற்ற பயன்படுகின்றன.  
இந்த மரத்தில் வடியும் கோந்து மிக முக்கியமான பொருளாகும். இது ஜிங்கான் கோந்து என்று அழைக்கப்படுகிறது. இது காலிகோ அச்சு, தாள் மற்றும் துணி பாவுப்பசையீடு, வார்னிஷ்கள், மை, சுவர்பூச்சுகள் போன்ற பலவற்றிற்கு பயன்படுத்தப்படுகிறது. இந்த மரத்தின் மிகவும் முதன்மையான இன்னொரு பயனாக இதன் இலைகள் மிகச் சிறந்த, செலவில்லாத ஊட்டச்சத்துமிக்க கால்நடைத் தீவனமாக பயன்படுகிறது.
# Module:Infobox road junction

local p = {}  
function p.map
local pframe = :getParent
local config = .args -- the arguments passed BY the template, in the wikitext of the template itself
local args = pframe.args -- the arguments passed TO the template, in the wikitext that transcludes the template  
local map = args.map or ''
if map == '' then
local entity = mw.wikibase.getEntity or {}
local claims = entity.claims or {}
local mapProp = claims.p15
if not mapProp then
return ""
end
map = mapProp[0].mainsnak.datavalue.value
end
local alt = args.map_alt or ''
return ""
end  
return p
# 1672

**1672** (MDCLXXII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான நெட்டாண்டு ஆகும்.
# 1672

## நிகழ்வுகள்

- மார்ச் 15 - இங்கிலாந்தின் இரண்டாம் சார்லசு அரசுப் பிரகடனம் மூலம் கத்தோலிக்கர்களுக்கும், புரட்டத்தாந்து எதிர்ப்பாளர்களுக்கும் சமயச் சுதந்திரம் வழங்கினார். ஆனாலும் இங்கிலாந்து நாடாளுமன்றத்தின் எதிர்ப்பால் இப்பிரகடனம் அடுத்த ஆண்டில் திரும்பப் பெறப்பட்டது.
- மார்ச் 17 - இங்கிலாந்து டச்சுக் குடியரசு மீது போரை அறிவித்தது.
- ஏப்ரல் 8 - பிரான்சு டச்சுக் குடியரசு மீது போரை அறிவித்தது. ஏப்ரல் 29 இல் தாக்குதலை ஆரம்பித்தது.
- மே 1 - திருத்தந்தை 10ம் கிளமென்ட், திருத்தந்தை ஐந்தாம் பயசுக்கு அருளாளர் பட்டம் வழங்கினார்.
- சூன் 12 - பதினான்காம் லூயி தலைமையில் பிரெஞ்சுப் படைகள் ரைன் ஆற்றைக்க் கடந்து நெதர்லாந்துக்குள் புகுந்தனர். ஊட்டிரெக்ட் நகரை பிரெஞ்சுப் படையினர் கைப்பற்றினர்.
- அக்டோபர் 18 - உதுமானியப் பேரரசுக்கும், போலந்து-லித்துவேனியாவுக்கும் இடையில் அமைதி உடன்பாடு எட்டப்பட்டது.
- இலங்கையில் திருகோணமலைக் கோட்டையை பிரெஞ்சுப் படையினர் கைப்பற்றினர்.
# 1672

## பிறப்புகள்

- பெப்ரவரி 13 - எடியென்னே பிரான்கோயிஸ் ஜெப்ராய், பிரெஞ்சு வேதியியலாளர் (இ. 1731)
- சூன் 9 - ரஷ்யாவின் முதலாம் பீட்டர் (இ. 1725)
# 1672

## இறப்புகள்

- ஏப்ரல் 2 - பேத்ரோ கலூங்சோத், பிலிப்பீனியப் புனிதர் (பி. 1654)
# அமீனா வழக்கு

**அமீனா வழக்கு** *(Ameena case)* என்பது இந்திய நாட்டின் ஐதராபாத் நகரைச் சேர்ந்த அமீனா என்ற 10 வயது பெண் குழந்தையை சவூதி அரேபியாவில் இருந்து வந்த ஒரு நபருக்கு 1991 ஆம் ஆண்டு விற்பனை செய்தது தொடர்பான ஒரு வழக்காகும். அம்ரிதா அலுவாலியா என்ற விமானப் பணிப்பெண், 1991 ஆகத்து10 ம் தேதியன்று சவுதி அரேபியாவுக்கு கொண்டு செல்லப்பட்ட இக்குழந்தை மணமகளை காப்பாற்றினார். பத்ருதீன் மற்றும் அவருடைய மனைவி சபீராபேகம் ஆகிய இருவரும் தங்களுடைய 10 வயது மகளை ஒரு அறுபது வயது சவுதி அரேபியனுக்கு திருமணம் செய்வதற்காக 240 டாலருக்கு விற்பனை செய்தது பின்னர்தான் தெரியவந்தது. மத்திய கிழக்கு நாடுகளிலிருந்து வருபவர்களுக்கு ஐதராபாத்தில் மணமகள்கள் விற்பனை செய்யப்படும் நடவடிக்கை இந்த வழக்கால் வெளிப்பட்டது. பெண்களுக்கு எதிரான இவ்வன்முறை அந்த நேரத்தில் அனைவரின் கவனத்தையும் ஈர்த்து பரபரப்பாக பேசப்பட்டது.
# கிர்மான்சா

**கேர்மான்சாக்** என்பது கேர்மான்சாக் மாகாணத்தின் தலைநகரம் ஆகும். இது ஈரானின் மேற்கே தெகுரானிற்கு இல் அமைந்துள்ளது. 2011இன் மதிப்பீடின் அடிப்படையில், கேர்மான்சாக் நகரத்தின் மக்கள் தொகை 851,405 ஆகும். இந்நகரத்தில் தென் குர்டிசு மற்றும் பாரசீக மொழி அதிகமாக பேசப்படுகிறது. கேர்மான்சாக் மிதமான மற்றும் மலைப்பாங்கான காலநிலையைக் கொண்டுள்ளது.
# அலெக்சாந்தர் சுதக்கோவ்

**அலெக்சாந்தர் எவ்கனீவிச் சுதக்கோவ்** (*Aleksandr Evgenievich Chudakov*, , 16 சூன் 1921 - 25 சனவரி 2001), ஒரு சோவியத் உருசிய இயற்பியலாளர். இவர் அண்டக்கதிர் இயற்பியலில் ஆய்வுகள் செய்தார். இவர் அவரால் கண்டறியப்பட்ட சுதக்கோவ் விளைவால் பெயர்பெற்றவர். சுதக்கோவ் விளைவு என்பது குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்து கொண்டே போகும் விளைவைக் குறிக்கிறது. மேலும் இவர் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். இவர் தூய, பயன்முறை இயற்பியலுக்கான பன்னாட்டு ஒன்றியத்தின் அண்டக்கதிர் ஆணையத்துக்குத் தலைவராக விளங்கினார்.
# அலெக்சாந்தர் சுதக்கோவ்

## வாழ்க்கையும் அறிவியல் பணியும்

அலெக்சாந்தர் சுதக்கோவ் 1921 ஜூன் 16 இல் பிறந்தார். இவர் 1948 இல் மாஸ்கோ அரசு பல்கலைக்கழகத்தில் பயின்று பட்டம் பெற்றார். இவர் 1953 இல் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். கோட்பாட்டியலாக இதை 1945 இலேயே முன்கணித்தவர்கள் விதாலி கின்சுபர்கும் இலியா ஃபிரான்கும் ஆவர். குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்துகொண்டேபோகும் விளைவை இப்போது சுடகோவ் விளைவு எனப்படுகிறது. சுடகோவ் விளைவைப் போன்றதொரு நிகழ்வு குவைய வண்ன இயங்கியலிலும் ஏற்படுவது காணப்பட்டுள்ளது.
ஏவுகலங்களையும் செயற்கைக்கோள்களையும் பயன்படுத்தி 1950 களில் சுடகோவ் பல அண்டக்கதிர் ஆய்வுகளை வளிமண்டலத்துக்கு வெளியே மேற்கொண்டார். இதன்வழி இவர் சுபுட்னிக்-3 ஐப் பயன்படுத்தி எஸ். என். வெர்னோவுடன் இணைந்து வான் ஆலன் பட்டை எனும் புவியின் கதிர்வீச்சுப் பட்டையைக் கண்டறிந்தார் .  
சுதக்கோவ் 1961 இல் சத்சேபினுடன் இணைந்து காமாக்கதிர் வானியலுக்கான செர்ன்கோவ் கதிர்வீச்சு முறையை முன்ம்ழிந்தார்.மேலும் கிரீமியாவில் உள்ள காத்சிவெலியில் அதற்கான முன்னோடி செய்முறையையும் செய்துகாட்டினார்.
# இந்தியாவில் பவளப் பாறைகள்

**இந்தியாவில் பவளப் பாறைகள்** *(Coral reefs in India)* என்பவை மிகப் பழமையான மற்றும் ஆற்றல் மிக்க சூழல்தொகுதிகளில் ஒன்றாகும். கணக்கிலடங்கா கடல்வாழ் உயிரினங்களுக்கு இவை ஒரு சரணாலயமாக இருப்பதோடு மட்டுமில்லாமல் கடற்கரையை கடலரிப்பில் இருந்து காப்பதில் மிகமுக்கியப் பங்காற்றுகின்றன. இந்தியா சுமார் 8000 கிலோமீட்டர் நீளமுள்ள கடற்கரையைக் கொண்டிருக்கிறது.
# இந்தியாவில் பவளப் பாறைகள்

## பட்டியல்

### அந்தமான் நிகோபார் தீவுகள்

வங்காள விரிகுடாவில் இத்தீவு அமைந்துள்ளது. குறிப்பாக கடலோரப் பாறைத்தொடர் பவளப்பாறைகள் கொண்ட 500 தீவுகளைக் கொண்டுள்ளது. பெரும்பாலான தீவுகளில் உயிரியல் பல்வகைமை ஆரோக்கியமானதாக இருக்கிறது.
# இந்தியாவில் பவளப் பாறைகள்

## பட்டியல்

### கட்சு வளைகுடா

பிரத்தியேகமாக கடலோரப் பாறைத்தொடர் பவளப்பாறைகள் இத்தீவில் உள்ளன. உயர் உவர்ப்புத் தன்மை மற்றும் உயர் வெப்பநிலை மாறுபாடுகள் காரணமாக இங்குள்ள பவளப்பாறைகள் ஒப்பீட்டளவில் குறைவான வளர்ச்சியையே பெற்றுள்ளன. துறைமுகங்களில் பல்லுயிர்ப் பெருக்கம் குறைவான அளவில் காணப்படுகிறது. கட்சு வளைகுடா முழுவதுமே கடல்சார் தேசிய பூங்காவாகவும் கருதப்படுகிறது.
# இந்தியாவில் பவளப் பாறைகள்

## பட்டியல்

### மன்னார் வளைகுடா

வடக்கில் இராமேசுவரம் முதல் தெற்கில் தூத்துக்குடி வரை சங்கிலித் தொடராக அமைந்துள்ள 21 தீவுகள் தீவோரப் பவளப்பாறைகளைக் கொண்டிருக்கின்றன. வளைகுடாவின் இப்பகுதி மன்னார் வளைகுடா தேசிய கடல்சார் உயிரியல் பூங்காவாக உருவாக்கப்பட்டு பராமரிக்கப்படுகிறது.
# இந்தியாவில் பவளப் பாறைகள்

## பட்டியல்

### இலட்சத்தீவுகள்

தனிப்பட்ட பவளப் பாறைகளால் ஆன 36 பவளத் தீவுகளைக் கொண்டுள்ளது. இவற்றில் பத்து தீவுகளில் மனிதர்கள் வசிக்கின்றனர். தீவுகள் குறைந்தபட்சம் ஒரு கிலோமீட்டர் முதல் ஒன்பது கிலோமீட்டர் வரையிலான நீளம் கொண்டு அதிகபட்சமாக இரண்டு கிலோமீடருக்கு மிகாத அகலம் கொண்டவையாக இருக்கின்றன.
# இந்தியாவில் பவளப் பாறைகள்

## பட்டியல்

### மற்றவை

மகாராட்டிராவின் சிந்துதுர்கா மாவட்டத்தில் உள்ள மால்வன் தாலுக்காவில் இருக்கும் தார்கர்லி கிராமத்தில் மிகச்சிறிய பவளப் பாறை, விசயதுர்கையில் உள்ள ஆங்கிரியா கடற்கரை, கர்நாடகாவில் உள்ள நேத்ரானி தீவு போன்றவை இந்தியாவிலுள்ள மற்ற பவளப் பாறைகளாகும்.
# சோனாமுரா

**சோனாமுரா**, இந்திய மாநிலமான திரிபுராவின் சிபாகிஜாலா மாவட்டத்தில் உள்ள நகரம். முன்னர், மேற்கு திரிப்புரா மாவட்டத்தில் இருந்தது. சிபாகிஜாலா மாவட்டம் உருவாக்கப்பட்டதும், இதன் தலைமையில் சோனாமுரா வட்டம் உருவாக்கப்பட்டது..
இது வங்காளதேசத்தின் எல்லைக்கு அருகில் உள்ளது.
# சோனாமுரா

## அரசியல்

இது சோனாமுரா சட்டமன்றத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.
# பெலோனியா

**பெலோனியா**, இந்திய மாநிலமான திரிபுராவின் தெற்கு திரிப்புரா மாவட்டத்தில் உள்ள நகரம். இங்கிருந்து அகர்தலா, உதய்ப்பூர், சோனாமுரா, மேலாகர், பிஷ்ராம்கஞ்சு உள்ளிட்ட நகரங்களுக்கு போக்குவரத்து வசதி உண்டு. இந்த நகரம் வங்காளதேச எல்லைக்கு அருகில் அமைந்துள்ளது.
# பெலோனியா

## அரசியல்

இது பெலோனியா சட்டமன்றத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.
# சிபாகிஜாலா மாவட்டம்

**சிபாகிஜாலா மாவட்டம்**, வடகிழக்கு இந்திய மாநிலமான திரிபுராவின் 8 மாவட்டங்களில் ஒன்று. இதன் தலைமையிடம் விசால்கர் நகரம். இது மேற்கு திரிப்புரா மாவட்டத்தில் இருந்து 2012 ஆண்டில் புதிதாக உருவாக்கப்பட்டது. இம்மாவட்டத்தின் முக்கிய வேளாண்மை இரப்பர் தோட்டகள் ஆகும். இம்மாவட்டத்தில் சிபாகிஜாலா காட்டுயிர் சரணாலயம் உள்ளது.
# சிபாகிஜாலா மாவட்டம்

## மாவட்ட நிர்வாகம்

1043.04 சதுர கிலோ மீட்டர் பரப்பளவு கொண்ட இந்த மாவட்டம் சோனாமுரா, பிஷால்கர், ஜம்புய்ஜாலா என 3 வருவாய் வட்டங்களும், 7 ஊராடசி ஒன்றியங்களும், 169 கிராம ஊராட்சிகளும், 2 நகராட்சிகளும், 1 பேரூராட்சியும் கொண்டுள்ளது.
# சிபாகிஜாலா மாவட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 5,42,731 ஆகும். சராசரி எழுத்தறிவு 98% ஆகும்.
# சிபாகிஜாலா மாவட்டம்

## அரசியல்

இந்த மாவட்டம் மேற்கு திரிபுரா மக்களவைத் தொகுதிக்கு உட்பட்டது..
# உனகோடி மாவட்டம்

**உனகோடி மாவட்டம்** (**Unakoti district**) வடகிழக்கு இந்தியாவில் அமைந்த திரிபுரா மாநிலத்தின் 8 மாவட்டங்களில் ஒன்று. இம்மாவட்டம் 21 சனவரி 2012 அன்று நிறுவப்பட்டது. இதன் தலைமையிட நகரம் கைலாஷகர் ஆகும். உனகோடி நகரம் புகழ் பெற்றது. இம்மாவட்டம் கைலாஷ்கர் மற்றும் குமார்காட் என 2 வருவாய் வட்டங்களையும், குமார்காட், கௌர்நகர் மற்றும் பெச்சர்தல் என 3 ஊராட்சி ஒன்றியங்களையும் கொண்டது.
# உனகோடி மாவட்டம்

## அரசியல்

இந்த மாவட்டம் கிழக்கு திரிபுரா மக்களவைத் தொகுதிக்கு உட்பட்டது..
# 1673

**1673** (MDCLXXII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.
# 1673

## நிகழ்வுகள்

- மார்ச் 29 - இங்கிலாந்தில் இங்கிலாந்து திருச்சபையின் திருவருட்சாதனங்களை ஏற்காத கத்தோலிக்கர்களும் ஏனையோரும் வாக்களிக்கவோ, அரசப் பணி, மற்றும் பல்கலைக்க்ழகங்களில் சேரவோ தடை விதிக்கப்பட்டது.
- சூலை 6 - பிரெஞ்சுப் படைகள் மாஸ்ட்ரிக்ட் நகரைக் கைப்பற்றின.
- சூலை 11 - நெதர்லாந்தும் டென்மார்க்கும் பாதுகாப்பு உடன்பாட்டை ஏற்படுத்தின.
- ஆகத்து 8 - 23 கப்பல்களைக் கொண்ட டச்சு கடற்படை அணி நியூயோர்க்கைச் சுற்றி வளைத்து சரணடைய வற்புறுத்தியது.
- ஆகத்து 9 - டச்சுப் படையினர் நியூயோர்க் நகரை ஆங்கிலேயர்களிடம் இருந்து கைப்பற்றினர். (1674 இல் ஆங்கிலேயர் இதனை மீளக் கைப்பற்றினர்.
- நவம்பர் 11 - போலந்து, லித்துவேனிய இராணுவத்தினர் துருக்கிய இராணுவத்தை கோட்டின் நகரில் தோற்கடித்தனர். இப்போரில் ஏவுகணைகள் வெற்றிகரமாகப் பயன்படுத்தப்பட்டன.
- நவம்பர் 13 - டச்சுப் படையினர் பான் நகரைக் கைப்பற்றினர்.
- நவம்பர் 14 - கிறிஸ்டோபர் ரென் நைட் பட்டம் பெற்றார்.
- பிரான்சு இலங்கையைக் கைப்பற்றும் நோக்குடன் போரை ஆரம்பித்தது.
- இயேசு சபையைச் சேர்ந்த ஜான் டி பிரிட்டோ மதப்போதனைக்காக தென்னிந்தியாவின் மதுரை நகருக்கு வந்தார்.
# 1673

## பிறப்புகள்

- இரண்டாம் நரசராச உடையார், மைசூர் மன்னர் (இ. 1714)
# 1673

## இறப்புகள்

- பெப்ரவரி 17 - மொலியர், பிரெஞ்சு எழுத்தாளர், நடிகர் (பி. 1622)
- தொட்ட தேவராச உடையார், மைசூர் மன்னர்
# ஆதாம்கைவிக்சு வினை

**ஆதாம்கைவிக்சு வினை** *(Adamkiewicz reaction)* என்பது புரதங்களில் டிரிப்டோபான் என்ற அமினோ அமிலம் இருக்கின்றதா என்பதைக் கண்டறியப் பயன்படுத்தப்படும் உயிர்வேதியியல் சோதனையின் ஒரு பகுதியாகும். புரதம் மற்றும் கிளையாக்சாலிக் அமிலக் கரைசலுடன் அடர் கந்தக அமிலத்தை சேர்த்தால் சிவப்பு/கருஞ்சிவப்பு நிறம் தோன்றும். கண்டுபிடிப்பாளர் ஆல்பர்டு வுய்சியச் ஆதாம்கைவிக்சு பெயர் இவ்வினைக்குச் சூட்டப்பட்டது.
# அகத்தி வானூர்தித் தளம்

**அகத்தி (அகட்டி) வானூர்தித் தளம்** (Agatti Aerodrome) இது, புவிக்கோள ஆசியா கண்டத்தின் இந்திய எல்லையான லட்சத்தீவு ஒன்றிய பகுதியில் அமைந்துள்ளது. இது, ஐஏடிஏ, சர்வதேச சிவில் வானூர்தி போக்குவரத்து அமைப்பு குறியீட்டின்படியும், ஐசிஏஓ (ICAO: VOAT), இந்தியாவின் தென்மேற்கு கடற்பகுதியில் உள்ள, தீவு தொகுப்புகளில் ஒன்றான அகத்தி தீவின் தென்கோடியில், கடல்சூழ் ஓடுதடமாக உள்ள, ஒரே (Single) வானூர்தி ஓடுபாதையாக அமைக்கப்பட்டுள்ளது.
# அகத்தி வானூர்தித் தளம்

## வரலாறு

இந்த வானூர்தி ஓடுபாதை, டோர்னியர் 228 (*Dornier 228*) வகை வானூர்திக்காக 1987-1988 ஆம் ஆண்டுவாக்கில் கட்டப்பட்டு, 1988, ஏப்ரல் 16 ஆம் நாள் திறக்கப்பட்டது. தொடக்கத்தில், இம்முனையத்தில் ஒரு சிறிய தற்காலிக கட்டமைப்பு ஏற்படுத்தப்பட்டு, பின்பு 2006 இல், முனைய கட்டிடம், வான்வழி போக்குவரத்து கட்டுப்பாட்டு கோபுரம், மற்றும் அதன் தொடர்பான கட்டமைப்பு கட்டுமானங்கள் தொடங்கப்பட்டது. எனினும் முனைய கட்டிட பணிகள் பாதியில் நிறுத்தப்பட்டு, ஓடுபாதையின் அடிப்படை தேவையின் காரணமாக அப்பணி மட்டும் நீட்டிக்கப்பட்டது. 2010 ஆம் ஆண்டு, செப்டம்பர் 24 இல், ஏர் இந்தியா பிராந்தியம், ஏடிஆர் 42 (*Air India Regional, ATR-42*) எனும் வானூர்தி மூலம், கேரள மாநிலம் கொச்சியிலிருந்து, அகத்தியை இணைக்கும் வான்வழி சேவை தொடங்கியது.
# அகத்தி வானூர்தித் தளம்

## கட்டமைப்பு

அகத்தி வானூர்தி நிலையம், 18,56 எக்டேர் (Hectares) (45.9 ஏக்கர்கள்) பரப்பளவு கொண்டது. 1204 மீட்டர் (3950.131 அடி) நீளமும், 3௦ மீட்டர் (98.4252 அடி) அகலமும் கொண்ட வானூர்தியின் ஓடுபாதை, ஒரு நீலக்கீல் வடிவமாகவும், ௦4/22 நோக்குநிலையாக அமைக்கப்பெற்றது. அதன் முனைய கட்டிடம் உரிய நேரத்தில் 5௦ பயணிகளை கையாளும் வகையில் உள்ள இவ்வானூர்தி தளம், தூரம் அளவிடும் உபகரணங்களாலும் (Distance Measuring Equipment(DME), திசையற்ற ஒளிவிளக்கு (Non-Directional Beacon(NDB) கருவிகளையும் கொண்டு, இந்திய விமான ஆணையத்தால் (Airports Authority of India(AAI) இயக்கப்படுகின்றன.
# அகத்தி வானூர்தித் தளம்

## விரிவாக்கம்

அகத்தி வானூர்தி தளத்தை நீட்டிக்க, இந்திய வானூர்தி நிலையங்கள் ஆணையம், மற்றும் ஏஏஐ (*AAI*) முறையான சுற்றுசூழல் அனுமதி பெற்று, 1500 அடி (457.2 மீட்டர்) கடல் மீது, ஓடுபாதை அமைக்க பாலத்திற்கு அடிக்கற்கள் பொதியப்பட்டது. இவ்வோடுபாதை, ஏடிஆர்-72 (*ATR-72*) வகையை போன்ற வானூர்திகள் தள்ளு சுமையற்ற, மற்றும் இயக்க ஏதுவாக 3௦௦ கோடி ரூபாய் (* 300 crore*) மதிப்பீட்டில் திட்டமிடப்பட்டது. இந்திய வானூர்தி நிலையங்கள் ஆணையம் (AAI, ஆரம்பத்தில் ஏர்பஸ் ஏ-320 (Airbus A-320) அல்லது போயிங் 737 (Boeing 737) வகையான வானூர்திகளைக் கையாள ஏதுவாக, அகத்திக்கும் (Agatti), குடியேற்றமல்லாத கல்பட்டி (Kalpati) தீவுகளிடையே ஒரு நெடிய பாலமுடனான ஓடுபாதை அமைக்க திட்டமிடபட்டது. எனினும், கடலாமைகள் நிறைந்த கல்பட்டி தீவுப்பகுதி முழுவதும் சமனிலை பணிகளாலும், சுற்றுசூழல் அடிப்படையிலும், நிராகரிகப்பட்டு நெடிய ஒடுதள திட்டம் கைவிடப்பட்டது.  
:**திருத்தியமைக்கப்பட்ட முழுத் திட்டத்தின்படி, பின்வரும் படைப்புகளில் மேற்கொள்ளப்படும்**  
- இவ்வோடுபாதை, இருதீவுகள் ஒன்றோடொன்று இணைப்பின்றி கல்பட்டி தீவு நோக்கி காயல் மீது தென்மேற்கு திசையில் 336 மீட்டர் நீட்டிக்கபட்டது.
- புதிய முனைய கட்டிடம், வானூர்தி கட்டுபாட்டு கோபுரம், தொழில்நுட்ப பகுதி மற்றும் தீயணைப்பு நிலையம் வடமேற்கு திசையில் அமைக்கப்பட்டது.
- முழுமையாக குளிரூட்டப்பட்ட முனைய கட்டிடம், 2250 சதுரமீட்டர்கள் கொண்டது, ஒரே நேரத்தில் 150 பயணிகள் தங்கும்படியாக உள்ளது.
# அகத்தி வானூர்தித் தளம்

## உப ஊடகங்கள்

- அகத்தி ஏரோடிராம் வலைத்தளம்-இணைய இணைப்பு:- திசம்பர் 27 2015.
- அகத்தி-வானூர்தி ஓடுபாதை-வான்வழி படிமம்-இணைய இணைப்பு:- திசம்பர் 25 2015
# திரிபுரா பழங்குடியின வட்டாரங்களுக்கான தன்னாட்சி மாவட்டக் குழு

**திரிபுரா பழங்குடியின வட்டாரங்களுக்கான தன்னாட்சி மாவட்டக் குழு **, இந்திய மாநிலமான திரிபுராவின் பழங்குடியின வட்டாரங்களை ஆட்சி செய்யும் தன்னாட்சி மாவட்டக் குழு அமைப்பாகும். இதன் தலைமையகம் குமுல்வுங்கில் உள்ளது. பழங்குடியின மக்கள் தங்களை தாங்களே ஆண்டு கொள்ள, இந்திய அரசு சட்டம் கொண்டு வந்தது. இதன்வழி, ஆறாவது அட்டவணையின்படி, இந்த ஆட்சிக் குழு ஏற்படுத்தப்பட்டது.  
இந்த ஆட்சிக் குழு 7,132.56 சதுர கி.மீ நிலப்பரப்பை நிர்வகிக்கிறது. இது திரிபுரா மாநிலத்தின் பரப்பளவில் 68% நிலப்பரப்பாகும். இந்த ஆட்சிக் குழுவுக்கு உட்பட்ட பெரும்பாலான பகுதி காடு, மலைகளால் நிரம்பியுள்ளது.  
இந்த ஆட்சிக் குழுவுக்கு உட்பட்ட பகுதியில் 679,720 மக்கள் வசிக்கின்றனர்.  
இந்தக் குழுவில் 30 உறுப்பினர்கள் இருப்பர். இவர்களில் 28 உறுப்பினர்கள் தேந்ர்தெடுக்கப்படுகின்றனர். இருவரை ஆளுநர் நியமிப்பார். 28 உறுப்பினர்களில் 25 உறுப்பினர்கள் பழங்குடியினராக இருக்க வேண்டும் என்பது விதி. இந்தக் குழுவுக்கு சட்டமியற்றும் அதிகாரமும், செயலாற்றும் அதிகாரமும் உண்டு.  
டிசம்பர், 2020-இல் இந்த அமைப்பின் பெயர் **திப்ரா பிரதேசக் குழு** (**Tipra Territorial Council** (TTC) எனப்பெயர் மாற்றம் செய்யப்பட்டது.
# திரிபுரா பழங்குடியின வட்டாரங்களுக்கான தன்னாட்சி மாவட்டக் குழு

### தொகுதிகள்

திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவில் மொத்தமுள்ள 30 உறுப்பினர்களில் 28 உறுப்பினர்கள் தேர்தல் மூலமும்; 2 உறுப்பினர்கள் மாநில ஆளுநரால் நியமிக்கப்படுகின்றனர். 2021ஆம் நடைபெற்ற தேர்தலில் திரிபுரா பூர்வகுடிகள் முன்னேற்ற மண்டலக் கூட்டணி மற்றும் திரிபுரா பூர்வகுடி மக்கள் முன்னணி கட்சிகள் கூட்டணி அமைத்து முறையே 16 மற்றும் 2 தொகுதிகளைக் கைப்பற்றினர்.  
| 1 | தம்சாரா-ஜாம்பூய் | பழங்குடிகள் | பாபா ரஞ்சன் ரியாங் |
| --- | --- | --- | --- |
| 2 | மச்மரா | பொதுத்தொகுதி |  |
| 3 | தஸ்தா-காஞ்சன்பூர் | பொதுத்தொகுதி |  |
| 4 | கரம்சாரா | பிமல் காந்தி சக்மா |  |
| 5 | சாவ்மனு | பழங்குடிகள் | ஹோங்ஷா குமார் திரிபுரா |
| 6 | மனு-சைலெங்தா | பொதுத்தொகுதி |  |
| 7 | தெம்சாரா-கச்சுசர்ரா | பழங்குடிகள் | திரேந்திரா தேவ்வர்மா |
| 8 | கங்காநகர்-கந்தாச்சாரா | பழங்குடிகள் | பூமிகா நந்தா ரியாங் |
| 9 | ஹலா ஹலி-அஷரம்பாரி | பழங்குடிகள் | ஆனந்த தேவவர்மா |
| 10 | குலை-சம்பாஹவர் | பழங்குடிகள் | அனிமேஷ் தேவ் வர்மா |
| 11 | மகாராணிபுர்-தெலியமுரா | பழங்குடிகள் | கமல் கலை |
| 12 | ராமச்சந்திர காட் | பழங்குடிகள் | சுகேல் தேவ் வர்மா |
| 13 | சிம்னா-தமாக்கரி | பழங்குடிகள் | ரவீந்திர தேவ் வர்மா |
| 14 | புத்ஜங் நகர்-வாக்கிநகர் | பழங்குடிகள் | ருனியல் தேவ் வர்மா |
| 15 | ஜிரானியா | பழங்குடிகள் | ஜெகதீஷ் தேவ் வர்மா (குழுத் தலைவர்) |
| 16 | மந்தைநகர்—புலின்பூர் | பழங்குடிகள் | சிட்டா ரஞ்சன் தேவ் வர்மா |
| 17 | பெகுவார்ஜலா-ஜனமேஜய நகர் | பழங்குடிகள் | கணேஷ் தேவ் வர்மா |
| 18 | தகர்ஜாலா-ஜம்புய்ஜாலா | பழங்குடிகள் | பிரத்யோத் விக்கிரம் மாணிக்யா தேவ் வர்மா |
| 19 | அம்தாலி-கோலாகாத்தி | பழங்குடிகள் | உமா சங்கர் தேவ்வர்மா |
| 20 | கில்லா-பாக்மா | பழங்குடிகள் | பூர்ண சந்திர ஜமாதியா (CEM) |
| 21 | மகாராணி-செல்லாகங் | பழங்குடிகள் | சாம்ராட் ஜமாதியா |
| 22 | கத்தாலியா-மீர்ஜா-ராஜாபூர் | பழங்குடிகள் | பதலுச்சான் திரிபுரா |
| 23 | அம்பிநகர் | பழங்குடிகள் | சதகர் கலை |
| 24 | ராய்மா சமவெளி | பழங்குடிகள் | ராஜேஷ் திரிபுரா |
| 25 | நதுன்பஜார்-மால்பசா | பழங்குடிகள் | டோலி ரியாங் |
| 26 | வீர சந்திரநகர்-கலாஷி | பழங்குடிகள் | சஞ்சித் ரியாங் |
| 27 | கிழக்கு மாதுரிப்பூர்-பூராதலி | பழங்குடிகள் | தேவ்ஜித் திரிபுரா |
| 28 | சிலாச்சாரி-மனுபங்குல் | பழங்குடிகள் | கஞ்ஜோங் மோக் |
| 29 | நியமன உறுப்பினர் | சிறுபான்மைக் குழுவினர் | சிப்சென் கைபெங் |
| 30 | நியமன உறுப்பினர் | ஆளுரரின் விருப்பப்படி | வித்யூத் தேவ்வர்மா |
# திரிபுரா பழங்குடியின வட்டாரங்களுக்கான தன்னாட்சி மாவட்டக் குழு

## இதனையும் காண்க

- திரிபுரி தேசியம்
- திரிபுரா தேசிய விடுதலை முன்னணி
- திரிபுரா பூர்வகுடி மக்கள் முன்னணி
- திரிபுரா பூர்வகுடிகள் முன்னேற்ற மண்டலக் கூட்டணி
- வடகிழக்கு மண்டலக் குழு
# ஆல்கார்-பிளின்-ஒயாமதா வினை

**ஆல்கார்-பிளின்-ஒயாமதா வினை** *( Algar–Flynn–Oyamada reaction )* என்பது ஒரு சால்கோன் ஒடுக்க ஏற்ற வேதிவினைகளில் ஈடுபட்டு பிளாவனோல் உருவாகும் ஒரு வளையமாக்கல் வேதி வினையாகும்.
# ஆல்கார்-பிளின்-ஒயாமதா வினை

## வினை வழிமுறை

இந்த வினையை விளக்க சாத்தியமான பல வினை வழிமுறைகள் உள்ளன. எனினும், இந்த வினை வழிமுறைகளால் வினையை சரியாக தெளிவுபடுத்த இயலவில்லை. இரண்டு கட்டமாக வினைகள் நிகழ்கின்றன என்பதைத்தான் இவற்றின் மூலம் அறியமுடிகிறது. முதல் கட்ட வினையில் இருவைதரோ பிளாவனோல் உருவாகி பின்னர் தொடர்ந்து இது ஆக்சிசனேற்றமடைந்து பிளாவனோல் தோன்றுகிறது.
வினை வழிமுறைகளில் இடைநிலையாக இருக்க வேண்டிய ஈபாக்சைடு விலக்கப்படவேண்டும் என்பதே நாம் கவனிக்க வேண்டிய ஒரு பகுதியாகும். இரட்டைப் பிணைப்பு கரிமச் சேர்மம் ஐதரசன் பெராக்சைடுடன் சேர்ந்து ஈபாக்சைடு உருவாகின்ற வினையாக அது இருக்கவேண்டும். இவ்வினை ஈபாக்சைடு இடைநிலை வழியாக நிகழவில்லையென்று கோர்ம்லெ எட் ஆல் தெளிவுபடுத்தியுள்ளார்.  
இதனால் சாத்தியாமான வழிமுறைகளில் இரண்டு வாய்ப்புகள் தெரிகின்றன.  
- ஐதரசன் பெராக்சைடின் நேரடி தாக்குதலின் கீழ் இரட்டைப் பிணைப்புகளில் பீனோலேட்டுகள் மின்னனு மிகுபொருளைத் தாக்குகின்றன.
- மின்னனு மிகுபொருள்கள் பீனோலேட்டைத் தாக்கி ஈனோலேட்டை உருவாக்கி பின்னர் அது ஐதரசன் பெராக்சைடைத் தாக்குகிறது.
# சிபாகிஜாலா காட்டுயிர் காப்பகம்

**சிபாகிஜாலா காட்டுயிர் காப்பகம்**, இந்திய மாநிலமான திரிபுராவில் உள்ள வனவிலங்குகள் காப்பகம். இது கிட்டத்தட்ட 18 சதுர கி.மீ பரப்பளவில் அமைந்துள்ளது. இந்த காப்பகம் பிஷால்கர் நகரத்தில் இருந்து 25 கி.மீ தொலைவில் உள்ளது. இதனுள் செயற்கையாக உருவாக்கப்பட்ட ஏரியும், தாவரவியல் பூங்காவும், விலங்குக் காட்சிச்சாலையும் அமைந்துள்ளன. இங்கு 150 வகையான பறவை இனங்களைச் சேர்ந்த பறவைகள் வசிக்கின்றன. ஏரியில் படகுப் போக்குவரத்தும் உண்டு.  
காட்டுப் பகுதியில் பயணிகள் தங்குவதற்கான விடுதியும் உள்ளடு.
# குமுலுங்

**குமுலுங்**, இந்திய மாநிலமான திரிபுராவில் உள்ள நகரம். இது திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவின் ஆட்சிக்கு உட்பட்ட பகுதி. இந்த தன்னாட்சிக் குழுவின் தலைமையகமும் இங்குள்ளது. இது அகர்த்தலாவில் இருந்து 25 கி.மீ தொலைவில் உள்ளது.  
இங்கு திரிபுரி மக்கள் வசிக்கின்றனர். இவர்களின் தாய்மொழி கொக்பரோக் ஆகும்.
# குமுலுங்

## போக்குவரத்து

இங்கிருந்து அகர்த்தலாவுக்கு தேசிய நெடுஞ்சாலை வழியாக போகலாம்.
ஜிரானியாவில் தொடருந்து நிலையம் உள்ளது.  
இங்கிருந்து 35 கி.மீ தொலைவில் அகர்த்தலா விமான நிலையம் அமைந்துள்ளது.
# குமுலுங்

## இணைப்புகள்

- adc.twipra.com
# 1674

**1674** (MDCLXXIV) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.
# 1674

## நிகழ்வுகள்

- பெப்ரவரி 19 - இங்கிலாந்தும் டச்சுக் குடியரசும் வெஸ்ட்மின்ஸ்டர் உடன்பாட்டை ஏற்படுத்தின. மூன்றாம் ஆங்கிலோ-டச்சுப் போர் முடிவுக்கு வந்தது.
- சூன் 6 - சிவாஜி இந்தியாவின் பேரரசராக ராய்காட் கோட்டையில் முடி சூடினார்.
- நவம்பர் 10 - டச்சுக் குடியரசு நியூ நெதர்லாந்து குடியேற்ற நாட்டை இங்கிலாந்துக்கு வழங்கியது. இதன் தலைநகரம் நியூ ஒரேஞ்சு நியூயோர்க் எனப் பெயர் மாற்றம் பெற்றது. சுரிநாம், எசெக்கிபோ ஆகிய குடியேற்ற நாடுகள் டச்சுக்களின் ஆட்சியில் நீடித்தன.
- பிரித்தானிய கிழக்கிந்திய நிறுவனம் மராட்டியப் பேரரசுடன் வணிக உடன்பாட்டை ஏற்படுத்தியது.
- முதலாவது டச்சு மேற்கிந்தியக் கம்பனி கலைக்கப்பட்டது.
- இலண்டனின் வைட் கோபுரத்தில் இரண்டு சிறுவர்களின் உடல் எச்சங்கள் கண்டுபிடிக்கப்பட்டன. இவை வைட் டவர் இளவரசர்களின் உடல்களாக இருக்கலாம் என இற்றை வரைக்கும் நம்பப்பட்டு வருகிறது.
# 1674

## இறப்புகள்

- நவம்பர் 8 - ஜான் மில்டன், ஆங்கிலேயக் கவிஞர் (பி. 1608)
# சாந்திராகாச்சி - ஆனந்து விகார் அதிவிரைவுவண்டி

**22857/22858 சாந்திராகாச்சி - ஆனந்து விகார் - சாந்திராகாச்சி அதிவிரைவுவண்டி**, இந்திய மாநிலமான மேற்கு வங்காளத்தில் உள்ள சாந்த்ராகாச்சிக்கும், தில்லியில் உள்ள ஆனந்து விகாருக்கும் இடையே இயக்கப்படுகிறது.
வாரத்துக்கு ஒரு முறை இயக்கப்படும் இந்த வண்டி, ஒவ்வொரு திங்கள் அன்றும், காலை 08.50 மணிக்கு சாந்திராகாச்சியில் இருந்து கிளம்பி, அடுத்த நாள் காலை 11.50 மணிக்கு ஆனந்து விகார் முனையத்தை வந்தடையும். செவ்வாய் மதியம் 13.45 மணிக்கு ஆனந்து விகாரில் இருந்து கிளம்பி, அடுத்த நாள் மாலை 17.00 மணிக்கு சாந்திராகாச்சியை வந்தடையும்.  
இந்த வண்டி 17 பெட்டிகளை கொண்டுள்ளது.
# சாந்திராகாச்சி - ஆனந்து விகார் அதிவிரைவுவண்டி

## நிறுத்தங்கள்

- சாந்த்ராகாச்சி தொடருந்து நிலையம்
- கரக்பூர் சந்திப்பு
- டாட்டாநகர் சந்திப்பு
- புருலியா
- கோமோஹ்
- கயா சந்திப்பு
- முகல்சராய்
- அலகாபாத் சந்திப்பு
- கான்பூர்
- அலிகர்
- ஆனந்து விகார்
# திரிபுரா அரசு

**திரிபுரா அரசு**, இந்திய மாநிலமான திரிபுராவின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.  
மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை அகர்தலாவில் உள்ளன. குவஹாத்தி உயர் நீதிமன்றத்தின் கிளை அகர்தலாவில் உள்ளது.
அரசின் தலைவராக முதலமைச்சர் செயல்படுவார்.  
தற்போதைய சட்டமன்றம் ஓரவை முறைமை கொண்டது. இதில் 60 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.
# ஒரே விளைவு-ஏற்பளவு

**ஒரே விளைவு-ஏற்பளவு** என்பது பன்னாட்டு கதிர்வீச்சுப் பாதுகாப்பு ஆணையத்தின் *(International Commission on Radiological Protection)* கதிர்வீச்சுப் பாதுகாப்பு அளவை அளவு. அயனியாக்கும் பண்புடைய மின்காந்தக் கதிர்கள் உடலில் பல விளைவுகளையும் தோற்றுவிக்கின்றன. ஒரேமாதிரியானப் பாதிப்பை அல்லது சேதத்தினை தோற்றுவிக்கும் கதிர் ஏற்பளவு, ஒரேவிளைவு கதிர் ஏற்பளவு எனப்படும்.  
எடுத்துக்காட்டிற்காக குருதியில் செங்குருதியணு, வெண்குருதியணு, சிறு தட்டுகள், இசினோபில் போன்றவைற்றில் தோன்றும் விளைவுகளைக் கூறலாம். வெவ்வேறு ஏற்பளவுகளில், மேற்குறிப்பிட்ட குருதிக்கூறுகளில் 50% சேதத்தினை ஏற்படுத்தும் பல ஏற்பளவுகள், ஒரேவிளைவு ஏற்பளவு எனப்படும்.  
இதுபோல் **ஒரே ஏற்பளவு விளைவு** (Isodose effect) என்பது ஒரே ஏற்பளவில் தோற்றுவிக்கப்படும் பல்வேறு விளைவுகளைக் குறிக்கும்
# கொல்கத்தா நேரம்

**கொல்கத்தா நேரம்** *(Calcutta time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது.  
கல்கத்தா நேரம், இந்திய சீர் நேரத்திற்கு இருபத்தி நான்கு நிமிடங்கள் முன்னதாகவும் மற்றும் மும்பை நேரத்திற்கு ஒரு மணி நேரம் மூன்று நிமிடங்கள் முன்னதாகவும் இருக்க வேண்டுமென விவரிக்கப்படுகிறது. (UTC+5:54) (ஒ.ச.நே +5:54). மேலும் சென்னை நேர வலையத்திற்கு 32 நிமிடங்கள் மற்றும் 20 நொடிகள் முன்னதாகவும் (ஒ.ச.நே +5:53:20) இருப்பதாக விவரிக்கப்படுகிறது. இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்டாலும், இந்திய சீர் நேரத்திற்கு சாதகமாக கொல்கத்தா நேரம் 1948 ஆம் ஆண்டுவரை பயன்பாட்டில் இல்லாமல் இருந்தது.  
பத்தொன்பதாம் நூற்றாண்டின் பிற்பகுதியில், பிரித்தானியப் பேரரசின் இந்தியப் பகுதியில் வானியல் மற்றும் புவியியல் நிகழ்வுகளைப் பதிவு செய்வதில் கொல்கத்தா நேரம் ஆதிக்கம் செலுத்தியது. இலைட்டன் சிட்ராச்சியின் மாமா வில்லியம் சிட்ராச்சி ஒரு முறை கொல்கத்தாவிற்கு வருகை தந்தபோது தன்னுடைய கைக்கடிகாரத்தின் நேரத்தை கொல்கத்தா நேரத்திற்கு தயக்கமேதுமின்றி மாற்றி வைத்துக் கொண்டார். தமது வாழ்க்கையின் எஞ்சிய ஐம்பத்தியாறு ஆண்டுகளையும் அதன்படியே வாழ்ந்தார். கொல்கத்தா நேர வலயத்தில் செய்திகள் ஒலிபரப்புவதாக எலி இராசா என்ற தன்னுடைய நாவலில் யேம்சு கிளவெல் குறிப்பிடுகிறார்.
# திரிபுராவின் சட்டமன்றம்

**திரிபுரா சட்டமன்றம்**, இந்திய மாநிலமான திரிபுராவில் சட்டமியற்றும் அதிகாரம் கொண்ட சபை. இந்த அவையில் 60 உறுப்பினர்கள் இருப்பர். திரிபுராவில் சட்டமேலவை கிடையாது. சட்டமன்றத்தின் தலைமையகம் அகர்த்தலாவில் உள்ளது. தற்போது பதின்மூன்றாவது சட்டமன்றம் நடைபெறுகிறது.
# திரிபுராவின் சட்டமன்றம்

## சட்டமன்றங்கள்

இது வரை நடைபெற்ற சட்டமன்றங்கள் கீழே தரப்பட்டுள்ளன.
| முதல் வரை |
| --- |
# விக்கிப்பீடியா:உங்களுக்குத் தெரியுமா/டிசம்பர் 30, 2015

<div id="mp-dyk-img">  
</div>
- பரதநாட்டியத்தில், **பதாகம்** என்ற முத்திரை கொடி என்ற கருத்தை குறிக்கிறது. இம்முத்திரை பெருவிரலை மடித்து பக்கத்தில் பிடிக்கும் போது உருவாகிறது.
- இயற்கையில் காணப்படும், கரிமம்-14 ஐப் பயன்படுத்தி 58,000 முதல் 62,000 ஆண்டுகள் வரையான கரிமம் கலந்த பொருட்களின் வயதை **கதிரியக்கக்கரிமக் காலக்கணிப்பு** முறை மூலம் அறிந்து கொள்ள முடியும்.
- 1935 ஆம் ஆண்டில் வெளிவந்த **பக்த ராம்தாஸ்** எனும் திரைப்படத்தில் ஆண்கள் மட்டுமே நடித்துள்ளனர்.
# போர்ட் பிளேர் இடைநிலை நேரம்

**போர்ட் பிளேர் சராசரி நேரம்** *(Port Blair mean time)* என்பது வங்காள விரிகுடாவில் உள்ள இந்தியாவின் அந்தமான் நிக்கோபார் தீவுகள் தீவின் நேர வலயமாகும். இந்நேர வலையம் 19 ஆம் நூற்றாண்டின் முற்பகுதியில் நிறுவப்பட்டாலும், இந்திய சீர் நேரம் அலுவலக நேரமாக கடைபிடிக்கப்பட்டதால் 1906 ஆம் ஆண்டு சனவரி 1 வரை செயல்படுத்தப்படாமல் இருந்தது.
# திரிபுரா காவல்துறை

**திரிபுரா காவல்துறை**, இந்திய மாநிலமான திரிபுராவில் சட்ட ஒழுங்கை நிலைநிறுத்தும் அமைப்பாகும். இந்த காவல்துறை மாநில அரசின் சட்ட ஒழுங்கு/காவல் அமைச்சகத்தின் கீழ் செயல்படும்.
# திரிபுரா காவல்துறை

## வாகனங்களும் கருவிகளும்

இந்திய அரசின் ராணுவ அமைச்சகத்துக்கு உட்பட்ட ஆயுதட் வழங்ககத்தில் இருந்து பெறப்படும் ஆயுதங்களை திரிபுரா காவல்துறை பெறுகிறது.
- 1ஏ எஸ்.எல்.ஆர் ரைஃபில்
- 1பி1 இந்திய சிறு படைக்கல அமைப்பின் நீள் துப்பாக்கி
- ரிவால்வர்
# திரிபுரா காவல்துறை

## வாகனங்களும் கருவிகளும்

### வாகனங்கள்

- டொயோட்டா இன்னோவா (உயரதிகாரிகளுக்கான வாகனம்)
- மகிந்தரா ஸ்கார்பியோ (உயரதிகாரிகளுக்கான வாகனம்)
- டாட்டா சபாரி (முக்கியஸ்தர்களுக்கான பாதுகாப்பு வண்டி)
- எச்.எம் அம்பாசிடர் (முக்கியஸ்தர்களுக்கான வண்டி)
# உதய்ப்பூர், திரிப்புரா

*ராஜஸ்தானிலும் உதய்ப்பூர் உள்ளது!*  
**உதய்ப்பூர்**, இந்திய மாநிலமான திரிபுராவின் கோமதி மாவட்டத்தில் உள்ளது. இது கோமதி மாவட்டத்தின் தலைநகரமாகும். இது அகர்தலாவில் இருந்து 55 கி.மீ தொலைவில் அமைந்துள்ளது.
# உதய்ப்பூர், திரிப்புரா

## அரசியல்

இது கிழக்கு திரிபுரா மக்களவைத் தொகுதிக்கு உட்பட்டது..
# திரிப்பதாகம்

**திரிப்பதாகம்** என்பது பரதநாட்டியத்தின் முக்கிய கூறான முத்திரைகளில், ஒற்றைக்கை முத்திரைகளில் ஒன்றாகும். இது மரம் என்ற கருத்தைக் குறிக்கிறது. இது பெருவிரலை மடித்து பக்கத்தில் பிடித்து, அணி விரலை (மோதிர விரல்) மடிக்கும் போது உருவாகிறது.
# திரிப்பதாகம்

## திரிபதாக விநியோகங்கள்

திரிப்பதாகத்தில் மொத்தம் பத்து விநியோகங்கள் உள்ளன.
சுலோகம்:-
:மகுடே விருக்சபாவனே
:வஜ்ரே தத்தரவாசவே
:கேதகே குசுமே தீபே
:வங்கிச்வாலாவிவிச்சுரும்பனே
:கபோதே பத்திரலேகாயாம்
:பாணார்த்தே பரிவர்த்தனே
:யுஜ்ஜதே திரிபதாகோயாம்
:கதிதோ பரதோத்தமைகி  
| ஸ்லோகம் | கருத்து |  |
| --- | --- | --- |
| மகுடே | மகுடம் |  |
| விருக்சே | மரக்கிளை |  |
| வஜ்ரே | இடி |  |
| தத்தரவாசவே | இந்திரன் |  |
| கேதகே குசுமே | பூக்கொத்து |  |
| தீபே | தீபம் |  |
| வங்கிச்வாலாவிவிச்சுரும்பனே | நெருப்பு |  |
| கபோதே | புறா |  |
| பத்திரலேகாயாம் | மார்பில் அல்லது முகத்தில் ஓவியம் வரைதல். |  |
| பாணார்த்தே | அம்பு |  |
| பரிவர்த்தனே | சுற்றுதல். | } |
# மும்பை நேரம்

**மும்பை நேரம்** *(Bombay Time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது. கிரீன்விச் இடைநிலை நேரத்திற்கு நான்கு மணி 51 நிமிடங்கள் முன்னதாக இருக்குமாறு மும்பை நேரம் வரையறுக்கப்பட்டது.  
இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்ட காரணத்தால் மும்பை நேரத்தை இந்திய சீர் நேரமாக மாற்றுவது சிரமமாக இருந்தது. மும்பை நேர வலய மாற்றத்தின் போது, இந்திய சுதந்திர இயக்கத்தின் முக்கியமான சுதந்திர போராட்ட வீரர் பால கங்காதர திலகர் மீது ஒரு குண்டுவெடிப்பு வழக்கில் வழக்கு நடந்து கொண்டிருந்தது. அரசுக்கு எதிராக மக்கள் போராட்டமும் நிகழ்ந்து கொண்டிருந்ததால் பிரபல வழக்கறிஞர் பெரோசா மேத்தா இம்மாற்றத்திற்கு எதிராக வாதாடினார். மக்கள் நம்பிக்கையைப் பெறாமல் மும்பை நகராட்சி ஆணையம்< சிலநாட்களுக்கு நேரவலைய மாற்றம் செய்யவிடாமல் நிறுத்தி வைத்தார். பொது மக்களின் ஏகோபித்த எதிர்ப்பு காரணமாக அரசாங்கம் இம்மாற்றத்தை செயல்படுத்துவதை நிறுத்தியது. 1955 ஆம் ஆண்டு வரை மும்பை நேரமே பயன்பாட்டில் இருந்தது.
# பிஷ்ணுபூர், மணிப்பூர்

**பிஷ்ணுபூர்**, இந்திய மாநிலமான மணிப்பூரின் பிஷ்ணுபூர் மாவட்டத்தில் உள்ளது. இந்த நகரத்தில் உள்ள விஷ்ணு கோயிலின் நினைவாக, இந்த நகரத்துக்கு பிஷ்ணுபூர் என்ற பெயர் ஏற்பட்டது. இது மாவட்டத் தலைநகராகும். பிஷ்ணுபூர் நகராட்சியில் 12 வார்டுகள் உள்ளன.
# பிஷ்ணுபூர், மணிப்பூர்

## சுற்றுலா

- லுகோய்பட் ஏரி
- விஷ்ணு கோயில், பதினைந்தாம் நூற்றாண்டைச் சேர்ந்த கோயில்
# பிஷ்ணுபூர், மணிப்பூர்

## அரசியல்

இது உள் மணிப்பூர் மக்களவைத் தொகுதிக்கு உட்பட்டது.
# 1675

**1675** (MDCLXXV) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.
# 1675

## நிகழ்வுகள்

- சனவரி 29 - ஆங்கிலக்-கல்வி பெற்ற அமெரிக்கப் பழங்குடிக் கிறித்தவர் யோன் சாசமன் என்பவர் இறந்ததை அடுத்து, நியூ இங்கிலாந்தின் ஆங்கில-அமெரிக்கக் குடியேற்றவாதிகளுக்கும், அல்கோன்கியன் பழங்குடியினருக்கும் இடையே ஓராண்டு காலம் நீடித்த போர் ஆரம்பமானது. இவரது கொலையாளிகள் சூன் 8 அன்று தூக்கிலிடப்பட்டனர்.
- நவம்பர் 2-12 - 13 குடியேற்றங்களின் ஆணையாளர்கள் நரகான்செட் பழங்குடியினருக்கு எதிராக பொது ஆயுதப் படை ஒன்றை அமைத்தனர்.
- நவம்பர் 11 - சீக்கியரின் 9வது குரு தேக் பகதூர் இந்துக்கள் தமது மதத்தைப் பின்பற்றுவதற்கு ஆதரவாக இருந்தமைக்காக முகலாய அரசினால் பொதுவில் தூக்கிலிடப்பட்டார். குரு கோவிந்த் சிங் பத்தாவது குருவாக நியமிக்கப்பட்டார்.
- ஆன்டன் வான் லீவன்ஹூக் மனித இழையங்களை அவதானிப்பதற்கு நுண்நோக்கியைப் பயன்படுத்த ஆரம்பித்தார்.
# 1675

## பிறப்புகள்

- சூன் 1 - பிரான்செஸ்கோ சிப்பியோன் மாஃபி, இத்தாலிய தொல்லியலாளர் (இ. 1755)
- முதலாம் சரபோஜி, தஞ்சை மன்னர் (இ. 1728)
# 1675

## இறப்புகள்

- டிசம்பர் 15 - யொஹான்னெஸ் வெர்மீர், டச்சு ஓவியர் (பி. 1632)
# சூழலியல் உறுதிப்பாடு

**சூழலியல் உறுதிப்பாடு** (Ecological stability) என்பது, புத்துயிர்ப்பில் தொடங்கி நெகிழ்வுத்தன்மை ஊடாக நிலையானதன்மை, உறுதிநிலை வரையான எல்லைக்குள் அடங்கக்கூடிய பலவகைப்பட்ட உறுதிப்பாடுகளைக் குறிக்கும். இதற்கான சரியான வரைவிலக்கணம், குறித்த சூழ்நிலைமண்டலத்திலும், ஆர்வத்துக்குரிய மாறிகளிலும், முழுதும் தழுவிய சூழ்நிலையிலும் தங்கியுள்ளது. காப்புச் சூழலியலில், இனத்தொகை சார்ந்த உறுதிப்பாடு என்பது, இனங்கள் அழிந்துபோகாமல் இருப்பதைக் குறிக்கும். அமைப்பு இயங்கியலில் இருந்து கணித மாதிரிகளைப் பயன்படுத்தும் ஆய்வாளர்கள் லியாப்புனோவ் உறுதிப்பாடு என்பதைப் பயன்படுத்துகின்றனர்.
# சந்தேல்

**சந்தேல்**, இந்திய மாநிலமான மணிப்பூரின் சந்தேல் மாவட்டத்தில் உள்ளது. இது சந்தேல் வட்டத்துக்கும், சந்தேல் மாவட்டத்துக்கும் தலைநகரம் ஆகும். இந்த நகரத்துக்கு அருகில் உள்ள நகரம் மோரே ஆகும்.
# சந்தேல்

## அரசியல்

இந்த நகரம் சந்தேல் சட்டமன்றத் தொகுதிக்கும், வெளி மணிப்பூர் மக்களவைத் தொகுதிக்கும் உட்பட்டது..
# திருபுவனம் கம்பகரேசுவரர் கோவில்

**திருபுவனம் கம்பகரேஸ்வரர் கோயில்** கும்பகோணம் அருகில் திருபுவனம் என்னும் சிற்றூரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.
# திருபுவனம் கம்பகரேசுவரர் கோவில்

## அமைவிடம்

இக்கோயில் கும்பகோணம் அருகே மயிலாடுதுறை - கும்பகோணம் சாலையில் அமைந்துள்ளது. பெரிய திருச்சுற்றுடன் அமைந்துள்ள இக்கோயிலின் கருவறை சற்று உயர்ந்த தளத்தில் உள்ளது. கருவறையின் வெளியே திருச்சுற்றில் அழகான ஓவியங்களும், சிற்பங்களும் காணப்படுகின்றன. இக்கோயிலின் உள் மண்டபத்தில் அமைந்துள்ள தூண்கள் தாராசுரம் கோயிலில் உள்ளதைப்போன்று வேலைப்பாடுகளுடன் உள்ளன.
# திருபுவனம் கம்பகரேசுவரர் கோவில்

## தலவரலாறு

பிரகலாதன், திருமால், தேவர்கள், மக்கள் முதலானவர்களுக்கு விளைந்த கம்பத்தினை(நடுக்கத்தை) நீக்கியருளியதால் இத்தல இறைவன் கம்பகரேஸ்வரர் என்ற பெயர் பெற்றார். இக்கோயில் மூன்றாம் குலோத்துங்க சோழனால் கட்டப்பட்டது.
# திருபுவனம் கம்பகரேசுவரர் கோவில்

## இறைவன், இறைவி

மூலஸ்தானத்தில் எழுந்தருளியிருக்கும் இறைவனின் திருப்பெயர் ஸ்ரீகம்பகரேசுவரர். தமிழில் நடுக்கம் தீர்த்த பெருமான் என்பது பொருள். திருபுவன ஈச்சரமுடையாக தேவர் என்பது இக்கோயில் கல்வெட்டுகளில் குறிப்பிடப்பட்டிருக்கும் திருப்பெயராகும்.
இத்தலத்து அம்பாளுக்கு ஸ்ரீ அறம்வளர்த்த நாயகி என்ற பெயர் வழங்குகின்றது.